
TARKISTUKSET
Kansalaisvapauksien sekä oikeus- ja sisäasioiden valiokunta esittää asiasta vastaaville ulkoasiainvaliokunnalle ja kansainvälisen kaupan valiokunnalle seuraavaa:
<RepeatBlock-Amend><Amend>Tarkistus		<NumAm>1</NumAm>
<DocAmend>Päätöslauselmaesitys</DocAmend>
<Article>36 kohta</Article>
	

	Päätöslauselmaesitys
	Tarkistus

	36.	[lausunnon antavat valiokunnat]
	36.	pitää myönteisenä Yhdistyneen kuningaskunnan hallituksen päätöstä palauttaa suhteensa EU:hun ja ilmaisee tyytyväisyytensä siihen, että tässä uudessa lähestymistavassa kansalaisten turvallisuus on edelleen keskeisessä asemassa; muistuttaa, että on tärkeää jatkaa Yhdistyneen kuningaskunnan ja EU:n nykyisten sopimusten, kuten pitkänperjantain sopimuksen ja Windsorin puitteiston, täytäntöönpanoa kaikilta osin; suhtautuu myönteisesti siihen, että ensimmäisessä EU:n ja Yhdistyneen kuningaskunnan huippukokouksessa 19. toukokuuta 2025 hyväksytyllä Yhdistyneen kuningaskunnan ja komission yhteisellä julkilausumalla ja EU:n ja Yhdistyneen kuningaskunnan suhteiden uudistettua ohjelmaa koskevalla yhteisymmärrysasiakirjalla vauhditettiin lainvalvontayhteistyön ja rikosasioissa tehtävän oikeudellisen yhteistyön vahvistamista, yhteistyön lujittamista huumausaineisiin liittyvien riskien ja uhkien alalla sekä laittoman muuttoliikkeen aiheuttamia haasteita koskevan yhteistyön syventämistä;


</Amend>
<Amend>Tarkistus		<NumAm>2</NumAm>
<DocAmend>Päätöslauselmaesitys</DocAmend>
<Article>36 a kohta (uusi)</Article>
	

	Päätöslauselmaesitys
	Tarkistus

	
	36 a.	suhtautuu myönteisesti Yhdistyneen kuningaskunnan pääministerin ja komission puheenjohtajan strategisen yhteistyön tehostamisesta 2. lokakuuta 2024 antamassaan yhteisessä julkilausumassa ja 19. toukokuuta 2025 pidetyn EU:n ja Yhdistyneen kuningaskunnan huippukokouksen yhteisessä julkilausumassa ilmaisemaan molemminpuoliseen sitoumukseen noudattaa kansainvälistä oikeutta ja Euroopan ihmisoikeussopimusta; palauttaa mieliin, että kauppa- ja yhteistyösopimuksen 524 artiklan 1 kohdan mukaiset yleiset edellytykset kolmannen osan soveltamiselle ovat demokratian ja oikeusvaltioperiaatteen pitkäaikainen kunnioittaminen, yksilöiden perusoikeuksien ja -vapauksien suojelu, mukaan lukien ihmisoikeuksien yleismaailmallisessa julistuksessa ja Euroopan ihmisoikeussopimuksessa vahvistetut oikeudet ja vapaudet, sekä se, että on tärkeää panna kansallisella tasolla täytäntöön Euroopan ihmisoikeussopimuksella turvatut oikeudet ja vapaudet; toistaa, että kauppa- ja yhteistyösopimuksen soveltamiseksi ja täytäntöönpanemiseksi nämä edellytykset on taattava kaikilta osin;


</Amend>

<Amend>Tarkistus			<NumAm>3</NumAm>
<DocAmend>Päätöslauselmaesitys</DocAmend>
<Article>36 b kohta (uusi)</Article>
	

	Päätöslauselmaesitys
	Tarkistus

	
	36 b.	suhtautuu myönteisesti yhteisessä julkilausumassa ja yhteisymmärrysasiakirjassa esitettyihin sitoumuksiin tehdä tiiviimpää yhteistyötä ihmiskaupan ja ihmissalakuljetuksen, huumekaupan, vakavan ja kansainvälisen järjestäytyneen rikollisuuden sekä terrorismin ja väkivaltaisen ääriliikehdinnän torjumiseksi, myös verkkoympäristössä, panemalla kauppa- ja yhteistyösopimuksen kolmas osa nopeammin, vaikuttavammin ja perusteellisemmin täytäntöön ja hyödyntämällä kattavasti sen tarjoamia mahdollisuuksia ja käyttämällä niitä perustana;


</Amend>

<Amend>Tarkistus		<NumAm>4</NumAm>
<DocAmend>Päätöslauselmaesitys</DocAmend>
<Article>36 c kohta (uusi)</Article>
	

	Päätöslauselmaesitys
	Tarkistus

	
	36 c.	suhtautuu myönteisesti komission vuoden 2024 täytäntöönpanokertomuksen päätelmään, jonka mukaan kauppa- ja yhteistyösopimuksen täytäntöönpano lainvalvonnan ja oikeudellisen yhteistyön osalta eteni kuluneen vuoden aikana sujuvasti;


</Amend>
<Amend>Tarkistus		<NumAm>5</NumAm>
<DocAmend>Päätöslauselmaesitys</DocAmend>
<Article>36 d kohta (uusi)</Article>
	

	Päätöslauselmaesitys
	Tarkistus

	
	36 d.	pitää erityisesti myönteisenä, että vuoden 2024 loppuun mennessä kaikki jäsenvaltiot ja Yhdistynyt kuningaskunta olivat myöntäneet toisilleen kauppa- ja yhteistyösopimuksen 530 artiklan mukaisesti pääsyn kansallisiin DNA-tietokantoihinsa automaattisia hakuja varten; on tyytyväinen siihen, että Yhdistynyt kuningaskunta oli vahvistanut vuoden 2024 loppuun mennessä 22 sormenjälkiä koskevaa yhteyttä ja oli valmis viimeistelemään loput viisi; panee merkille yhteisymmärrysasiakirjassa vahvistetun osapuolten pyrkimyksen vahvistaa kolmansien maiden kansalaisten sormenjälki-, DNA- ja rikosrekisteritietojen keskinäistä ja vastavuoroista vaihtoa ja tutkia tietojenvaihdon laajentamista koskemaan kasvokuvat, jotta voidaan ehkäistä, havaita ja tutkia rikoksia, mutta korostaa, että nykyinen tietojenvaihto ja sen laajentaminen edellyttävät tietosuojan korkean tason säilyttämistä ja sen varmistamista, että Yhdistyneen kuningaskunnan muuttuva oikeudellinen kehys on edelleen EU:n tietosuojavaatimusten mukainen;


</Amend>
<Amend>Tarkistus		<NumAm>6</NumAm>
<DocAmend>Päätöslauselmaesitys</DocAmend>
<Article>36 e kohta (uusi)</Article>
	

	Päätöslauselmaesitys
	Tarkistus

	
	36 e.	muistuttaa, että vahva lainvalvontayhteistyö ja oikeudellinen yhteistyö hyödyttävät kumpaakin osapuolta ja ovat tarpeen, jotta voidaan vastata yhteisiin haasteisiin sellaisilla aloilla kuin terrorisminvastaiset operaatiot, rahanpesu, ihmissalakuljetus ja ihmiskauppa; suhtautuu myönteisesti Yhdistyneen kuningaskunnan tiiviiseen yhteistyöhön keskeisten EU:n virastojen, kuten Europolin, Eurojustin ja Frontexin, kanssa;


</Amend>
<Amend>Tarkistus		<NumAm>7</NumAm>
<DocAmend>Päätöslauselmaesitys</DocAmend>
<Article>36 f kohta (uusi)</Article>
	

	Päätöslauselmaesitys
	Tarkistus

	
	36 f.	pitää myönteisenä, että Yhdistyneen kuningaskunnan hallitus on lisännyt maan kansallisen rikostorjuntaviraston läsnäoloa Europolissa ja että se pyrkii laajemminkin tiivistämään suhteitaan Europoliin, mukaan lukien kyky jakaa tietoja reaaliaikaisesti;


</Amend>
<Amend>Tarkistus		<NumAm>8</NumAm>
<DocAmend>Päätöslauselmaesitys</DocAmend>
<Article>36 g kohta (uusi)</Article>
	

	Päätöslauselmaesitys
	Tarkistus

	
	36 g.	panee merkille Eurojustin vuosikertomukset vuosilta 2023 ja 2024 ja ilmaisee tyytyväisyytensä Yhdistyneen kuningaskunnan osallistumiseen viraston työhön ja siinä mukanaoloon, sillä EU:n ulkopuolisista maista Yhdistynyttä kuningaskuntaa pyydettiin useimmin osallistumaan kansallisten toimistojen virastossa kumpanakin vuonna käynnistämiin uusiin tapauksiin;


</Amend>
<Amend>Tarkistus		<NumAm>9</NumAm>
<DocAmend>Päätöslauselmaesitys</DocAmend>
<Article>36 h kohta (uusi)</Article>
	

	Päätöslauselmaesitys
	Tarkistus

	
	36 h.	pitää myönteisenä, että Frontexin ja Yhdistyneen kuningaskunnan sisäministeriön välillä sovittiin vuonna 2024 työjärjestelystä, joka perustuu yhteiseen sitoumukseen parantaa turvallisuutta ja noudattaa samalla perusoikeuksia koskevia velvoitteita; uskoo, että tällä järjestelyllä voidaan parantaa rajaturvallisuutta ja turvallisuutta koskevaa yhteistyötä, mukaan lukien henkilöstön lähettäminen neuvonta- ja koordinointitehtäviin;


</Amend>
<Amend>Tarkistus		<NumAm>10</NumAm>
<DocAmend>Päätöslauselmaesitys</DocAmend>
<Article>36 i kohta (uusi)</Article>
	

	Päätöslauselmaesitys
	Tarkistus

	
	36 i.	kannustaa tiiviimpään yhteistyöhön Euroopan muuttoliikeverkoston ja EU:n virastojen, kuten Euroopan unionin turvapaikkaviraston ja Frontexin, sekä Yhdistyneen kuningaskunnan asiasta vastaavien viranomaisten välillä osapuolten yhteisymmärrysasiakirjassa antaman sitoumuksen mukaisesti; kannustaa sopimaan työjärjestelystä, joka koskee Euroopan unionin huumeviraston ja asiaankuuluvien Yhdistyneen kuningaskunnan viranomaisten välistä vastavuoroista tietojenvaihtoa huumausaineisiin liittyvistä riskeistä ja uhkista, jotta voidaan helpottaa huumeviraston työtä;


</Amend>
<Amend>Tarkistus		<NumAm>11</NumAm>
<DocAmend>Päätöslauselmaesitys</DocAmend>
<Article>36 j kohta (uusi)</Article>
	

	Päätöslauselmaesitys
	Tarkistus

	
	36 j.	panee merkille Yhdistyneen kuningaskunnan ja EU:n yhteiset haasteet, jotka liittyvät laittomaan muuttoliikkeeseen; ilmaisee voimakkaan tukensa sille, että osapuolet ovat sitoutuneet tekemään tiiviimpää yhteistyötä muuttajien salakuljetusta ja ihmiskauppaa käsittelevillä monenvälisillä foorumeilla ja niitä koskevissa monenkeskisissä prosesseissa, jakamaan kolmansiin maihin palauttamista koskevia operatiivisia tietoja ja selvittämään pelotemekanismeja kansallisen, EU:n ja kansainvälisen oikeuden mukaisesti samalla, kun ne pitävät kiinni sitoumuksestaan taata kansainvälinen suojelu sitä tarvitseville;


</Amend>
<Amend>Tarkistus		<NumAm>12</NumAm>
<DocAmend>Päätöslauselmaesitys</DocAmend>
<Article>36 k kohta (uusi)</Article>
	

	Päätöslauselmaesitys
	Tarkistus

	
	36 k.	panee merkille, että Yhdistyneen kuningaskunnan parlamentille 30. tammikuuta 2025 esitellyssä uudessa rajaturvallisuutta, turvapaikka-asioita ja maahanmuuttoa koskevassa lakiesityksessä säädetään mahdollisuudesta tehdä sopimuksia G7-maiden ja keskeisten eurooppalaisten kumppaneiden kanssa salakuljetuksen torjumiseksi; suhtautuu myönteisesti Yhdistyneen kuningaskunnan halukkuuteen tehdä tiiviimpää yhteistyötä yksittäisten jäsenvaltioiden, kuten Ranskan ja Calais-ryhmän, kanssa ihmissalakuljetuksen ja ihmiskaupan torjumiseksi ja laajemmin rajaturvallisuuden vahvistamiseksi, rajavalvonta mukaan luettuna;


</Amend>
<Amend>Tarkistus		<NumAm>13</NumAm>
<DocAmend>Päätöslauselmaesitys</DocAmend>
<Article>36 l kohta (uusi)</Article>
	

	Päätöslauselmaesitys
	Tarkistus

	
	36 l.	palauttaa mieliin, että kauppa- ja yhteistyösopimuksen kolmannen osan VII osastossa vahvistettu jäsenvaltioiden ja Yhdistyneen kuningaskunnan välinen luovuttamisjärjestelmä eroaa eurooppalaisesta pidätysmääräyksestä tehdyssä neuvoston puitepäätöksessä1 a säädetystä järjestelmästä; muistuttaa, että Euroopan unionin tuomioistuin katsoi äskettäin antamassaan tuomiossa1 b, että täytäntöönpanosta vastaavan oikeusviranomaisen on tarkasteltava itsenäisesti sen Euroopan unionin perusoikeuskirjan rikkomisen vaaran olemassaoloa, jonka kyseinen henkilö väittää olevan olemassa, jos hänet luovutetaan Yhdistyneeseen kuningaskuntaan;

	
	__________________

	
	1 a Neuvoston puitepäätös 2002/584/YOS, annettu 13. kesäkuuta 2002, eurooppalaisesta pidätysmääräyksestä ja jäsenvaltioiden välisistä luovuttamismenettelyistä (EYVL L 190, 18.7.2002, s. 1, ELI: http://data.europa.eu/eli/dec_framw/2002/584/oj).

	
	1 b Unionin tuomioistuimen tuomio 29. heinäkuuta 2024 – Alchaster, C-202/24, ECLI:EU:C:2024:649.


</Amend>
<Amend>Tarkistus		<NumAm>14</NumAm>
<DocAmend>Päätöslauselmaesitys</DocAmend>
<Article>36 m kohta (uusi)</Article>
	

	Päätöslauselmaesitys
	Tarkistus

	
	36 m.	palauttaa mieliin, että kauppa- ja yhteistyösopimuksen kolmannessa osassa sallitaan laajat EU:n ja Yhdistyneen kuningaskunnan väliset tietovirrat, kuten DNA-tietojen, matkustajarekisteritietojen ja rikosrekisteritietojen vaihto; pitää tämän vuoksi äärimmäisen tärkeänä, että Yhdistynyt kuningaskunta varmistaa, että tietosuojan taso on olennaisilta osin vastaava kuin EU:ssa, jotta vältetään vaarantamasta EU:n normeja ja siten EU:n kansalaisen perusoikeuksia jaettaessa tietoja Yhdistyneen kuningaskunnan kanssa;


</Amend>
<Amend>Tarkistus		<NumAm>15</NumAm>
<DocAmend>Päätöslauselmaesitys</DocAmend>
<Article>36 n kohta (uusi)</Article>
	

	Päätöslauselmaesitys
	Tarkistus

	
	36 n.	panee merkille Yhdistyneen kuningaskunnan tietosuojakehyksen meneillään olevan uudistuksen dataa (käyttöä ja saatavuutta) koskevalla lakiesityksellä, jossa esitetään useita merkittäviä muutoksia Yhdistyneen kuningaskunnan yleisen tietosuoja-asetuksen nykyisiin säännöksiin; pitää tärkeänä varmistaa, että tämä uudistus ei heikennä niiden henkilöiden suojelua, joiden henkilötietoja käsitellään Yhdistyneessä kuningaskunnassa, erityisesti silloin, kun tiedot ovat peräisin EU:sta; toteaa, että komissio on ehdottanut kahden Yhdistyneen kuningaskunnan kanssa vuonna 2021 tehdyn tietosuojan riittävyyttä koskevan päätöksen voimassaolon jatkamista kuudella kuukaudella; toteaa, että tällä pidennyksellä taattaisiin tietojen vapaa liikkuvuus Yhdistyneen kuningaskunnan kanssa 27. joulukuuta 2025 saakka, mikä antaisi aikaa saattaa päätökseen Yhdistyneen kuningaskunnan parlamentille 23. lokakuuta 2024 esitellyn dataa (käyttöä ja saatavuutta) koskevan lakiesityksen lainsäädäntömenettely Yhdistyneessä kuningaskunnassa ja komissiolle aikaa arvioida hyväksyttyä lainsäädäntöä ja päättää sen riittävyydestä;


</Amend>
<Amend>Tarkistus		<NumAm>16</NumAm>
<DocAmend>Päätöslauselmaesitys</DocAmend>
<Article>36 o kohta (uusi)</Article>
	

	Päätöslauselmaesitys
	Tarkistus

	
	36 o.	korostaa tässä yhteydessä, että EU:n ja Yhdistyneen kuningaskunnan välisten tietosuojan riittävyyttä koskevien päätösten voimassaolon jatkaminen on olennaisen tärkeää rajat ylittävien tietovirtojen turvaamiseksi ja sen varmistamiseksi, että EU:n kansalaisten perusoikeuksia kunnioitetaan edelleen kauppa- ja yhteistyösopimuksen mukaisesti; toteaa, että näiden päätösten uusiminen riippuu pitkälti Yhdistyneen kuningaskunnan uuden oikeudellisen kehyksen lopullisesta sisällöstä ja täytäntöönpanosta;


</Amend>
<Amend>Tarkistus		<NumAm>17</NumAm>
<DocAmend>Päätöslauselmaesitys</DocAmend>
<Article>36 p kohta (uusi)</Article>
	

	Päätöslauselmaesitys
	Tarkistus

	
	36 p.	panee merkille Euroopan tietosuojaneuvoston lausunnon 06/2025, jossa kannatetaan Yhdistyneen kuningaskunnan tietosuojan riittävyyttä koskevien päätösten teknistä ja määräaikaista jatkamista 27. joulukuuta 2025 saakka yksinomaan siksi, että komissio saa aikaa arvioida uudistuksen vaikutuksia sen jälkeen, kun se on hyväksytty; muistuttaa, että komission on seurattava kaikkea asiaankuuluvaa kehitystä Yhdistyneessä kuningaskunnassa tänä aikana ja varmistettava, että mahdolliset tulevat tietosuojan riittävyyttä koskevat päätökset perustuvat Yhdistyneen kuningaskunnan tietosuojakehyksen kattavaan ja ajantasaiseen arviointiin;


</Amend>
<Amend>Tarkistus		<NumAm>18</NumAm>
<DocAmend>Päätöslauselmaesitys</DocAmend>
<Article>36 q kohta (uusi)</Article>
	

	Päätöslauselmaesitys
	Tarkistus

	
	36 q.	korostaa, että on tärkeää jatkaa EU:n ja Yhdistyneen kuningaskunnan välistä vuoropuhelua tekoälyn hallinnoinnista, jotta voidaan edistää yhteisiä periaatteita ja välttää sääntelyn hajanaisuus; kehottaa komissiota ja Yhdistyneen kuningaskunnan hallitusta selvittämään mahdollisuuksia tehdä tekoälyalalla jäsenneltyä yhteistyötä ja osallistua standardien vahvistamiseen ja kehottaa niitä tutkimaan vaatimustenmukaisuuden arvioinnin vastavuoroista tunnustamista koskevia järjestelyjä;


</Amend>
<Amend>Tarkistus		<NumAm>19</NumAm>
<DocAmend>Päätöslauselmaesitys</DocAmend>
<Article>36 r kohta (uusi)</Article>
	

	Päätöslauselmaesitys
	Tarkistus

	
	36 r.	pitää valitettavana, että EU:n ja Yhdistyneen kuningaskunnan suhteiden uudistettua ohjelmaa koskevaan yhteisymmärrysasiakirjaan ei sisälly nimenomaista sitoumusta yhteistyöhön tekoälyn alalla, vaikka on strategisesti tärkeää edistää valtioiden rajat ylittävää mukautumista luotettavan tekoälyn kehittämiseen, ja palauttaa mieliin, että asetuksen (EU) 2024/1689 (tekoälysäädös)1 a 39 artiklassa sallitaan kolmansiin maihin sijoittautuneiden vaatimustenmukaisuuden arviointilaitosten tunnustaminen tietyin edellytyksin ja edellyttäen, että EU:n ja kyseisen kolmannen maan välillä on sopimus;
______________
1 a Euroopan parlamentin ja neuvoston asetus (EU) 2024/1689, annettu 13. kesäkuuta 2024, tekoälyä koskevista yhdenmukaistetuista säännöistä ja asetusten (EY) N:o 300/2008, (EU) N:o 167/2013, (EU) N:o 168/2013, (EU) 2018/858, (EU) 2018/1139 ja (EU) 2019/2144 sekä direktiivien 2014/90/EU, (EU) 2016/797 ja (EU) 2020/1828 muuttamisesta (tekoälysäädös) (EUVL L, 2024/1689, 12.7.2024, ELI: http://data.europa.eu/eli/reg/2024/1689/oj).


</Amend>
<Amend>Tarkistus		<NumAm>20</NumAm>
<DocAmend>Päätöslauselmaesitys</DocAmend>
<Article>36 s kohta (uusi)</Article>
	

	Päätöslauselmaesitys
	Tarkistus

	
	36 s.	toteaa, että tekoälysäädöksen 103–107 ja 109 artiklalla muutetaan voimassa olevaa EU:n tuotelainsäädäntöä, jota sovelletaan Pohjois-Irlannissa Windsorin puitteiston liitteen 2 nojalla; panee merkille komission 24. maaliskuuta 2025 tekemän ehdotuksen tekoälysäädöksen tiettyjen säännösten sisällyttämisestä Windsorin puitteiston liitteeseen 2, jotta voidaan varmistaa tavaroiden ja niihin liittyvien palvelujen sääntelyn johdonmukaisuus Pohjois-Irlannissa; toteaa, että sääntelyn parempi yhdenmukaistaminen esimerkiksi tuoteturvallisuuden ja markkinavalvonnan aloilla voi auttaa tukemaan oikeudellista selkeyttä ja markkinoiden jatkuvuutta; kannustaa jatkamaan EU:n ja Yhdistyneen kuningaskunnan välistä vuoropuhelua yhteiskomiteassa, jotta voidaan määrittää kummankin osapuolen hyväksyttävissä olevia lähestymistapoja, joissa pidetään kiinni kuluttajansuojan korkeasta tasosta ja sääntelyn johdonmukaisuudesta;


</Amend>
<Amend>Tarkistus		<NumAm>21</NumAm>
<DocAmend>Päätöslauselmaesitys</DocAmend>
<Article>36 t kohta (uusi)</Article>
	

	Päätöslauselmaesitys
	Tarkistus

	
	36 t.	muistuttaa, että pitkänperjantain sopimusta on kunnioitettava kaikilta osin, kuten erosopimuksessa todetaan; palauttaa mieliin Windsorin puitteiston 2 artiklan mukaisen Yhdistyneen kuningaskunnan sitovan velvoitteen varmistaa, ettei pitkänperjantain sopimuksessa määriteltyjä oikeuksia, suojatoimia ja yhtäläisiä mahdollisuuksia vähennetä; korostaa, että näiden oikeuksien tehokas suojelu on keskeistä myös luottamuksen ja yhteistyön ylläpitämiseksi kauppa- ja yhteistyösopimuksen mukaisesti erityisesti lainvalvonnan, työntekijöiden oikeuksien ja oikeussuojan saatavuuden kaltaisilla aloilla; kehottaa komissiota seuraamaan edelleen tämän velvoitteen noudattamista ja tekemään yhteistyötä asiaankuuluvien Yhdistyneen kuningaskunnan viranomaisten kanssa, jos ilmenee oikeuksien taantumisen riskejä; muistuttaa, että EU:n ja Yhdistyneen kuningaskunnan erosopimuksen liitteessä 1 lueteltuihin kuuteen EU:n tasa-arvodirektiiviin mahdollisesti tehtävät muutokset on otettava huomioon Pohjois-Irlannin lainsäädännössä, jotta voidaan varmistaa, ettei oikeuksia vähennetä; kehottaa toteuttamaan lisätoimia sellaisten henkilöiden demokraattisen edustuksen parantamiseksi, jotka asuvat Pohjois-Irlannissa ja ovat syntymäoikeuden perusteella EU:n kansalaisia;


</Amend>
<Amend>Tarkistus		<NumAm>22</NumAm>
<DocAmend>Päätöslauselmaesitys</DocAmend>
<Article>36 u kohta (uusi)</Article>
	

	Päätöslauselmaesitys
	Tarkistus

	
	36 u.	kehottaa Yhdistynyttä kuningaskuntaa ja jäsenvaltioita varmistamaan, että kansalaisten oikeudet säilyvät keskeisenä yhteisenä painopisteenä EU:n ja Yhdistyneen kuningaskunnan suhteissa, ja varmistamaan, että kaikki EU:n ja Yhdistyneen kuningaskunnan kansalaiset, joiden hyväksi erosopimus tehtiin, voivat käyttää oikeuksiaan kaikilta osin; panee tyytyväisenä merkille, että EU ja Yhdistynyt kuningaskunta ovat uudistaneet yhteisen sitoutumisensa erosopimuksen kaikkien osien täydelliseen, oikea-aikaiseen ja täsmälliseen täytäntöönpanoon; suhtautuu myönteisesti Yhdistyneen kuningaskunnan hallituksen toteuttamaan lainsäädäntötoimeen, joka koskee oikeudellista selkeyttä EU:n oleskelustatusjärjestelmän mukaisen väliaikaisen oleskelustatuksen saaneiden EU:n kansalaisten osalta, ja uskoo sillä varmistettavan, että kansalaisilla on seuraavien kahden vuoden aikana mahdollisuus siihen, että tilapäinen oleskelu muuttuu sujuvasti pysyväksi; huomauttaa, että Yhdistyneen kuningaskunnan kansalaisten oikeuksia koskevien sopimusten riippumaton valvontaviranomainen määritteli EU:n ja Yhdistyneen kuningaskunnan välisen tietojen jakamisen alaksi, joka voi aiheuttaa viivästyksiä EU:n oleskelustatusjärjestelmän hakemuksissa, jos jäsenvaltioilla on hakemuksen kannalta merkityksellisiä tietoja; kehottaa siksi komissiota ja jäsenvaltioiden viranomaisia vastaamaan pyyntöihin paremmin ja varmistamaan paremman tietojenvaihdon Yhdistyneen kuningaskunnan ja EU:n sekä Euroopan talousalueen ja Euroopan vapaakauppaliiton maiden välillä, jotta vältetään viivästykset ja varmistetaan kansalaisille sujuva hakumenettely;


</Amend>
<Amend>Tarkistus		<NumAm>23</NumAm>
<DocAmend>Päätöslauselmaesitys</DocAmend>
<Article>36 v kohta (uusi)</Article>
	

	Päätöslauselmaesitys
	Tarkistus

	
	36 v.	pitää myönteisenä yhteisymmärrysasiakirjassa ilmaistua yhteistä sitoumusta nuorisokokemusjärjestelmän perustamiseen; katsoo, että osapuolten olisi oltava kunnianhimoisia kehittäessään järjestelmän yksityiskohtia soveltamisalan, oleskelun keston ja järjestelmään kuuluvien toimintojen osalta; kannustaa tässä yhteydessä painokkaasti Yhdistynyttä kuningaskuntaa suhtautumaan avoimesti komission tällä alalla vuonna 2024 esittämiin ehdotuksiin; katsoo vakaasti, että nuorten liikkuvuutta koskevan sopimuksen on oltava olennainen osa kauppa- ja yhteistyösopimuksen mahdollista tulevaa tarkistamista;


</Amend>
<Amend>Tarkistus		<NumAm>24</NumAm>
<DocAmend>Päätöslauselmaesitys</DocAmend>
<Article>36 w kohta (uusi)</Article>
	

	Päätöslauselmaesitys
	Tarkistus

	
	36 w.	katsoo, että tällaisella järjestelmällä on merkittäviä mahdollisuuksia innostaa eurooppalaisten ja brittiläisten nuorten uutta sukupolvea edistämällä laillisia ihmisten välisiä vaihtoja, jotka perustuvat yhteisiin demokraattisiin arvoihin, kulttuuriseen ymmärrykseen ja keskinäiseen luottamukseen, ja että se voisi luoda perustan pitkäaikaiselle yhteistyölle, sosiaaliselle yhteenkuuluvuudelle ja vahvemmille ylikansallisille nuorten verkostoille; kannustaa lisäksi molempia osapuolia harkitsemaan Yhdistyneen kuningaskunnan ja EU:n välisen liikkuvuuden helpottamista myös ehdotetun nuorisokokemusjärjestelmän ulkopuolella;


</Amend>
<Amend>Tarkistus		<NumAm>25</NumAm>
<DocAmend>Päätöslauselmaesitys</DocAmend>
<Article>36 x kohta (uusi)</Article>
	

	Päätöslauselmaesitys
	Tarkistus

	
	36 x.	korostaa tehostettujen ja vastavuoroisten lyhyen aikavälin yritystoimintaa koskevien liikkuvuusjärjestelyjen mahdollisia yhteisiä hyötyjä; on yhtä mieltä komission kanssa siitä, että Yhdistyneen kuningaskunnan EU:n palveluntarjoajille myöntämien työskentelyviisumien sponsorointijärjestelmä on liian hankala ja työläs sekä Yhdistyneen kuningaskunnan työnantajille että EU:ssa viisumeja saaville henkilöille, ja kehottaa Yhdistynyttä kuningaskuntaa vapauttamaan kauppa- ja yhteistyösopimuksen kattamat palveluntarjoajat sponsorointijärjestelmästä; kehottaa Yhdistynyttä kuningaskuntaa jatkamaan kaikkia tarvittavia toimenpiteitä Yhdistyneessä kuningaskunnassa asuvien EU:n kansalaisten syrjinnän torjumiseksi.



</Amend>
</RepeatBlock-Amend>

